**ארנונה בן הרוש**

ארנונה נולדה בתל אביב העיר הגדולה

ואת שמה מהשכונה בירושלים קיבלה.

בבית חינוך-לעובדים השכלה שם מקבלת

היא אחות ומטפלת במוסד לאם ולילד.

בביה"ח הקריה את הכשרתה היא עוברת

ובמחלקת ילדים ניסיון היא צוברת.

בגיל שבע עשרה וחצי מעשה להלכה היא צירפה

ולחברים בגרעין נח"ל בגינוסר –הצטרפה

שם גם פרחה האהבה שבלב, עם בעלה אברהם שבגרעין השתלב.

עקב בעיות חברתיות מסביב חזר הזוג לבית ההורים בתל אביב,

מבחינה כלכלית הם מתקדמים ובמזל טוב מגיעים הילדים.

וארנונה מסבה מקצועה להוראה-שם את יעודה היא רואה.

ובו היא משקיעה את זמנה ועתידה

בילדים הסובלים מליקויי למידה

היא עבדה בעיריית חולון כעשרים שנים

בהן הוסיפה להשתלם בקורסים שונים.

לאחר שפרק א' בחייה תם ונשכח

לבבה של ארנונה לאהבה שוב נפתח

אל אלי בעלה ששירת במשטרה כשעל כתפיו דרגת קצונה בכירה

ואז לקריית אונו המשפחה המורחבת עברה.

1

ולפתע קטפה המחלה את אלי בעלה

כשעד יום מותו בבית, במסירות בו טיפלה.

ומאז בשירות יעוץ לאזרח היא מתנדבת ועוזרת

ואל קבוצת ידידים בקרית אונו חוברת.

היא בקורס של הטלביזיה הקהילתית השתלמה

והיא לומדת בקתדרה כדי להעשיר את הנשמה

עם מכללת 'עלה' מטיילת ובמקהלה היא מזמרת

ואת בני משפחתה לעיתים קרובות מבקרת.

כי יש לארנונה 3 ילדים שהפיקו 10 נכדים

ובלי עין הרע עם חלוף השנים צמחו ופרחו להם כמה נינים.

אז לך נאחל שנות בריאות ושל יחד

ושתרווי ממשפחתך רק אושר ונחת.

סוף 2